Publication: Magyar Közlöny
Issue: MK-2003-14 (Year: 2003, Number: 14)
Era: 1990-2004
Section: gyámügyi eljárásról szóló 149/1997. (IX. 10.) Korm. rendelet (a továbbiakban: Gyer.) 1. §-a a következõ (3) bekezdéssel egészül ki:
Paragraph Index: 451

11. § A Gyer. a következõ 30/A—30/D. §-sal és ezt megelõzõen a következõ alcímmel egészül ki: „A gyermekvédelmi közvetítõi eljárás 30/A. § (1) Ha a szülõk, illetve a 28. § (1) bekezdése szerinti jogosultak a kapcsolattartás módjában vagy idejében nem tudnak egyezségre jutni, a gyámhivatal felhívja a feleket a gyermekvédelmi közvetítõi (mediációs) eljárás igénybevételének a lehetõségére. Közvetítõi eljárás a végrehajtási eljárás során is igénybe vehetõ. A közvetítõi eljárásra a felek együttes kérelmére vagy a gyámhivatal kezdeményezésére a felek beleegyezésével kerülhet sor.

Source: https://magyarkozlony.hu/hivatalos-lapok/ca4c5e22a9203347ebbe63dbcec8d8bc9870af3e/dokumentumok/1c80a9ba6bf4bd6030c44968226453541fbee5c7/letoltes